OpenLLM-France/wikimedia huggingface dataset:
# Muckross House

Muckross House (en irlandès Theach Mhucrois) és una casa noble situada a la península que hi ha entre el llac Muckross i el llac Lean, que formen part del conjunt de llacs de Killarney, a 6 km d'aquesta ciutat, al Comtat de Kerry, Irlanda.
Muckross House és una mansió dissenyada per l'arquitecte escocès, William Burn, que va ser construïda el 1843 per Henry Arthur Herbert i la seva dona, la pintora Maria Balfour Herbert. Amb seixanta-cinc habitacions, va ser construïda en estil Tudor. A la dècada de 1850 s'hi van dur a terme noves millores per a deixar-la a punt per a la Reina Victòria el 1861. Es diu que aquestes millores per a la visita de la reina eren un factor que contribueix a les dificultats financeres sofertes per la família Herbert que es va traduir en la venda de la finca. El 1899 va ser comprada per Arthur Guinness, 1r Baró Ardilaun que volia preservar el paisatge espectacular que l'envolta.
Més tard, fou adquirida per un acabalat magnat de la mineria de Califòrnia, William Bowers Bourn, com a regal de noces per a la seva filla Maud i el seu marit Arthur Rose Vincent.
El Parc Nacional de Killarney es va formar principalment a partir de la donació dels béns de Muckross, efectivament, el 1932 el senador Arthur Vincent va entregar la finca a l'estat amb l'acord dels seus sogres, William Bowers Bourn II, en la memòria de l'esposa del mort senador, Maud. El parc va ser ampliat considerablement amb l'adquisició de terrenys de l'antic Comte de Kenmare.
La casa, els jardins i les granges tradicionals són oberts al públic gratuïtament. L'interior es pot visitar de manera guiada una part de les habitacions de la casa. A l'entrada es pot admirar una gran quantitat de trofeus de caça, entre els quals destaquen les banyes dels ants irlandesos, actualment extints.

## Vegeu també

* Muckross Abbey
# Moore (Texas)

Moore és una concentració de població designada pel cens dels Estats Units a l'estat de Texas. Segons el cens del 2000 tenia 644 habitants.

## Demografia

Segons el cens del 2000, Moore tenia 644 habitants, 248 habitatges, i 182 famílies. La densitat de població era de 8 habitants/km².
Dels 248 habitatges en un 29,8% hi vivien nens de menys de 18 anys, en un 55,6% hi vivien parelles casades, en un 10,9% dones solteres, i en un 26,6% no eren unitats familiars. En el 23,4% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,6% tenia menys de 18 anys, un 4,5% entre 18 i 24, un 25,8% entre 25 i 44, un 27% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 100,4 homes.
La renda mediana per habitatge era de 39.063 $ i la renda mediana per família de 40.774 $. Els homes tenien una renda mediana de 24.531 $ mentre que les dones 28.281 $. La renda per capita de la població era de 15.975 $. Aproximadament el 9,9% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Moore». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Muhàmmad ibn Ibrahim al-Fazarí

Muhàmmad ibn Ibrahim ibn Habib ibn Sulayman Ibn Sàmura ibn Júndub al-Fazarí (àrab: محمد بن إبراهيم بن حبيب بن سليمان بن سمرة بن جندب الفزاري, Muḥammad b. Ibrāhīm b. Ḥabīb b. Sulaymān b. Samura b. Jundub al-Fazārī), més conegut senzillament com Muhàmmad ibn Ibrahim al-Fazarí (Kufa, 746 - Bagdad, 806) va ser un astrònom, filòsof, i matemàtic àrab musulmà, considerat una de les persones més importants dins del seu àmbit de treball en l'edat daurada de la ciència islàmica.

## Obra

És conegut per ser el primer en construir un astrolabi pla.
Va traduir diverses obres científiques de l'àrab al persa. Al segle vii, el califa els va ordenar, a ell, al seu pare Ibrahim al-Fazarí i a Yaqub ibn Tariq, la traducció del Brāhmasphuṭasiddhānta. El Brāhmasphuṭasiddhānta és un llibre indi que contenia, en el context de l'època, grans avenços en matemàtiques, com ara una bona comprensió del zero, regles per manipular nombres positius i negatius, un mètode per calcular arrels quadrades. Es creu que aquesta traducció va fer possible la transmissió dels nombres hindús a la cultura islàmica.

## Referències

* ↑ «Muhammad ibn Ibrahim al-Fazari». [Consulta: 5 maig 2021].
* ↑ «Muhammad Al-Fazari († en 796 ou en 806) - Mesurer le Ciel et la Terre». Arxivat de l'original el 2020-08-10. [Consulta: 5 maig 2021].
# NGC 38

NGC 38 és una galàxia espiral a la constel·lació del Peixos.

## Referències

* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Elaine Sadler «The 6dF Galaxy Survey: final redshift release (DR3) and southern large-scale structures» (en anglès). Monthly Notices of the Royal Astronomical Society, 2, 21-10-2009, pàg. 683–698. DOI: 10.1111/J.1365-2966.2009.15338.X.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 38 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Muròu

Murol és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 552 habitants.

## Llocs d'interès

* Castell de Murol

## Referències

* Résumé statistique Fitxa resum de dades estadístiques de Murol a l'INSEE.
* Évolution et structure de la population Fitxa amb el detall de dades de Murol a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mus

«Mus» té aquests significats:
* Mus (joc), joc de cartes
* Mus (gènere), gènere de ratolins
* Mus (subgènere), subgènere de ratolins
* Mus (cognom), cognom romà
* Toponímia:
** Mus (francès) o Murs (Gard), municipi francès al departament del Gard i a la regió de Llenguadoc-Rosselló
** Muş, districte de Turquia i antiga ciutat armènia
** Província de Muş, província de la part oriental de Turquia
* Biografies:
** Abel Mus (Borriana, 1907 - Picanya, 1983), violinista, pedagog i compositor
** Antoni Mus i López (Felanitx, 1925 - Manacor, 1982), escriptor mallorquí
** Publi Deci Mus I, cònsol el 340 aC
** Publi Deci Mus II, cònsol el 312 aC, 300 aC, 297 aC i 295 aC
** Publi Deci Mus III, cònsol el 279 aC
Viccionari
# Mount Vista

Mount Vista és una concentració de població designada pel cens dels Estats Units a l'estat de Washington. Segons el cens del 2000 tenia 5.770 habitants.

## Demografia

Segons el cens del 2000, Mount Vista tenia 5.770 habitants, 2.215 habitatges, i 1.705 famílies. La densitat de població era de 426 habitants per km².
Dels 2.215 habitatges en un 33,1% hi vivien nens de menys de 18 anys, en un 66,1% hi vivien parelles casades, en un 7,6% dones solteres, i en un 23% no eren unitats familiars. En el 17,4% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,8% tenia menys de 18 anys, un 8% entre 18 i 24, un 26,9% entre 25 i 44, un 30,3% de 45 a 60 i un 10% 65 anys o més.
L'edat mediana era de 40 anys. Per cada 100 dones de 18 o més anys hi havia 93,5 homes.
La renda mediana per habitatge era de 66.406 $ i la renda mediana per família de 68.539 $. Els homes tenien una renda mediana de 48.264 $ mentre que les dones 34.972 $. La renda per capita de la població era de 29.594 $. Aproximadament el 2,8% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Mount Vista». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Municipality of Monroeville

Monroeville és una població dels Estats Units a l'estat de Pennsilvània. Segons el cens del 2000 tenia 29.349 habitants.

## Demografia

Segons el cens del 2000, Monroeville tenia 29.349 habitants, 12.376 habitatges, i 8.044 famílies. La densitat de població era de 572,6 habitants/km².
Dels 12.376 habitatges en un 25,8% hi vivien nens de menys de 18 anys, en un 52,7% hi vivien parelles casades, en un 9,7% dones solteres, i en un 35% no eren unitats familiars. En el 30,8% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 20,4% tenia menys de 18 anys, un 6,2% entre 18 i 24, un 27,4% entre 25 i 44, un 25,8% de 45 a 60 i un 20,3% 65 anys o més.
L'edat mediana era de 43 anys. Per cada 100 dones de 18 o més anys hi havia 84,8 homes.
La renda mediana per habitatge era de 44.653 $ i la renda mediana per família de 53.474 $. Els homes tenien una renda mediana de 41.100 $ mentre que les dones 30.232 $. La renda per capita de la població era de 24.031 $. Entorn del 4,9% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monroeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Monroeville». American Fact Finder. Oficina del Cens dels Estats Units, 12-01-2010.
# Munich - The Edge of War

Munich - The Edge of War és una pel·lícula britànica de drama històric de 2021, dirigida per Christian Schwochow, a partir d'un guió de Ben Power. Es basa en la novel·la Munich del britanic Robert Harris, escrita el 2017. És protagonitzada per Jeremy Irons, George MacKay, Jannis Niewöhner, Sandra Hüller, Liv Lisa Fries, August Diehl, Jessica Brown Findlay, Anjli Mohindra i Ulrich Matthes. Va ser estrenada el 21 de gener de 2022 per Netflix.

## Repartiment

* Jeremy Irons com Neville Chamberlain
* George MacKay com Hugh Legat
* Jannis Niewöhner com Paul von Hartmann
* Sandra Hüller com Helen Winter
* Liv Lisa Fries com Lenya
* August Diehl com Franz Sauer
* Jessica Brown Findlay com Pamela Legat
* Anjli Mohindra com Joan
* Ulrich Matthes com Adolf Hitler
* Mark Lewis Jones com a Sir Osmund Cleverly

## Al voltant de la pel·lícula

El rodatge va començar a l'octubre de 2020 i va acabar al desembre de 2020. La filmació va tenir lloc a Berlín, Potsdam, Múnic i Anglaterra. El títol de treball va ser Munic 38.

## Referències

* ↑ «Munich: The Edge of War. 2021. Regne Unit». El Punt Avui. [Consulta: 21 gener 2022].
* ↑ «Netflix’s ‘Munich – The Edge of War’: January 2022 Release Date & Everything We Know So Far». What's on Netflix, 13-10-2021.
* ↑ Grater, Tom. «Jeremy Irons, George McKay Starring In Robert Harris Adaptation 'Munich' For Netflix». Deadline Hollywood, 03-11-2020. [Consulta: 4 novembre 2020].
* ↑ Dargis, Manohla «‘Munich: The Edge of War’ Review: ‘Well Navigated, Sir’ (Not!)» (en anglès). The New York Times, 20-01-2022. ISSN: 0362-4331.
* ↑ Ramachandran, Naman. «Jeremy Irons to Headline Netflix Adaptation of Robert Harris Bestseller 'Munich'». Variety, 04-11-2020. [Consulta: 4 novembre 2020].
* ↑ «Mitten in der Münchner City Netflix dreht große Produktion in der Stadt - mit echter Star-Besetzung». Tageszeitung Munich, 23-11-2020.
# Nagar (Bengala Occidental)

Nagar (o Rajnagar) és una població de Bengala, al districte de Birbhum a Bengala Occidental a 23° 56′ 50″ N, 87° 21′ 45″ E﻿ / ﻿23.94722°N,87.36250°E﻿ / 23.94722; 87.36250. Era una ciutat important i capital dels prínceps hindús de Birbhum fins a la conquesta musulmana el 1203. El 1244 fou saquejada pels uriyes. Avui dia queden restes de la seva antiga importància però el palau dels rages està en ruïnes; un fort al nord de la ciutat, construït al segle xviii com a defensa contra els marathes, va quedar quasi tapat per jungla però en queden les restes. La muralla de la ciutat la rodejava i s'estenia a trossos per uns 50 km.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Museu d'Art Grand Rapids

El Museu d'Art Grand Rapids (Grand Rapids Art Museum, GRAM) és un museu d'art situat a Grand Rapids (Michigan) amb col·leccions que van des del Renaixement fins a l'art modern i col·leccions especials d'art europeu i americà dels segles XIX i XX. Els seus fons inclouen obres d'art modern notables com l'Ingleside de 1963 de Richard Diebenkorn. El museu té a la seva col·lecció 5.000 obres d'art, que inclouen més de 3.500 gravats, dibuixos i fotografies.

## Història

El museu es va fundar l'any 1910 amb el nom de Grand Rapids Art Gallery, que aviat va ser canviat pel seu nom actual. Inicialment amb seu a una antiga residència al 230 de Fulton Street, es va traslladar a l'històric Edifici Federal de Pearl Street el 1981.
L'any 2004 es va iniciar la construcció d'un nou edifici verd, que havia de ser el primer museu d'art certificat LEED (Leadership in Energy and Environmental Design) del món. Els 11.600 m² de l'edifici, que compta amb 1.900 m² de galeria i espai d'exposició, ha estat certificat LEED Or. Munkenbeck+Marshall Architects, amb seu a Londres, va ser nomenat l'arquitecte per al nou edifici l'any 2002 i va desenvolupar el disseny des del concepte inicial fins a la fase de construcció. L'estiu de 2004, la junta del museu va acabar amb la participació de Munkenbeck+Marshall i va contractar l'arquitecte Kulapat Yantrasast de wHY Architecture per completar el projecte.

## Artistes

Diversos artistes han exposat la seva obra al museu, com Samuel Yellin, Frederick Carl Frieseke, Harriet Whitney Frishmuth, Doug Argue i Ryan Spencer Reed, entre d'altres.

## Referències

* ↑ «About The Building». Grand Rapids Art Museum. Arxivat de l'original el 8 de setembre de 2015. [Consulta: 12 setembre 2015].
# Sucre (Colòmbia)

* Aquest article tracta sobre el municipi de Colòmbia. Vegeu-ne altres significats a «sucre (desambiguació)».
Sucre és un municipi colombià, situat al sud del departament homònim, al nord del país (subregió de La Mojana). La població fou fundada per Jerónimo de Bombanti l'any 1799. Anteriorment s'anomenava Boca de la granadina fins que el 1849 va rebre el seu nom actual.

## Referències

* ↑ «SUCRE-SUCRE». [Consulta: 9 setembre 2023].
Viccionari
# Premi Jaume Fuster

El Premi Jaume Fuster dels Escriptors en Llengua Catalana és un guardó que concedeix l'Associació d'Escriptors en Llengua Catalana a través de les votacions dels socis escriptors. Distingeix un autor per la trajectòria de la seva obra.

## Cronologia

* 2024: Antonina Canyelles
* 2023: Antoni Vidal Ferrando
* 2022: Olga Xirinacs
* 2021: Marc Granell
* 2020: Narcís Comadira
* 2019: Antònia Vicens
* 2018: Francesc Parcerisas
* 2017. Jordi Pàmias
* 2016. Carles Hac Mor
* 2015. Joan Margarit
* 2014. Jaume Pérez Montaner
* 2013. Isabel-Clara Simó
* 2012. Josep Vallverdú
* 2011. Emili Teixidor
* 2010. Màrius Sampere
* 2009. Maria Barbal
* 2008. Montserrat Abelló
* 2007. Joan-Francesc Mira
* 2006. Feliu Formosa
* 2005. Carme Riera
* 2004. Maria Antònia Oliver
* 2003. Jaume Cabré
* 2002. Quim Monzó
* 2001. Jesús Moncada

## Referències

* 1 2 «El poeta Joan Margarit guanya el XV Premi Jaume Fuster». 3cat24.cat. Corporació Catalana de Mitjans Audiovisuals. [Consulta: 22 maig 2015].
* 1 2 «Bases del Premi Jaume Fuster dels Escriptors en Llengua Catalana». Associació d'Escriptors en Llengua Catalana. [Consulta: 17 abril 2024].
* ↑ «La tarragonina Olga Xirinacs rep el Premi Jaume Fuster». Més digital, 02-05-2022 [Consulta: 2 maig 2022].
* ↑ Bennasar, Sebastià «Marc Granell, poesia, edició i fidelitat a la llengua». Vilaweb, 05-05-2021 [Consulta: 5 maig 2021].
* ↑ «Narcís Comadira, XX Premi Jaume Fuster | Associació d'Escriptors en Llengua Catalana». [Consulta: 12 maig 2020].
* ↑ «Antònia Vicens guanya el premi Jaume Fuster», 16-05-2019. [Consulta: 17 maig 2019].
* ↑ «Francesc Parcerisas guanya el premi Jaume Fuster», 27-04-2018. [Consulta: 17 maig 2019].
* ↑ «Jordi Pàmias rep el XVII Premi Jaume Fuster». AELC, 29-05-2017 [Consulta: 29 maig 2017].
* ↑ Serra, Montserrat «XVI premi Jaume Fuster per a Carles Hac Mor, l'antipoeta que reivindicava el fracàs». Vilaweb, 19-04-2016 [Consulta: 19 abril 2016].
* ↑ «El poeta i assagista Jaume Pérez Montaner guanya el premi Jaume Fuster». www.vilaweb.cat, 07-05-2014. [Consulta: 7 gener 2015].
* ↑ «Isabel-Clara Simó, Premi Jaume Fuster». www.elperiodico.com, 10-05-2013. [Consulta: 7 gener 2015].

## Enllaços externs

* Pàgina dels premis de l'AELC.
# No-lloc

No-lloc és, segons la definició de Marc Augé, un espai intercanviable on l'ésser humà roman anònim. Poden considerar-se no-llocs els mitjans de transport, grans cadenes hoteleres, supermercats, àrees de descans però, també, de camps de refugiats. La persona no hi viu i no s'apropia d'aquests espais, amb els quals hi ha més aviat una relació de consum.
El terme és un neologisme que va introduir l'antropòleg Augé el 1992 en la seva obra Els no llocs, espais de l'anonimat: un antropologia de la sobremodernitat. Es tracta en certa manera d'un concepte subjectiu, ja que cada persona amb seva subjectivitat pot veure un lloc donat com un no-lloc o com una cruïlla de relacions humanes.

## El no-lloc segons Marc Augé

El no-lloc s'oposa, en Marc Augé, a la noció de «lloc antropològic». El lloc ofereix a cadascun un espai que incorpora a la seva identitat, en el qual pot trobar altres persones amb les que comparteix referències socials. El lloc, segons l'enfocament de la «modernitat», integra l'antic i el modern.
Els no-llocs no són espais de trobada i no construeixen referències comunes a un grup. Els no-llocs estan produïts per la «Hipermodernitat», un altre concepte desenvolupat per Marc Augé. Finalment, un no-lloc és un lloc en què es no viu, en el qual l'individu habita d'una manera anònima i solitària.
El 2012, vint anys després de Marc Augé, un investigador italià de la Universitat de Bèrgam, Marc Lazzari, ha desenvolupat una enquesta sobre una gran mostra d'adolescents que mostra que el centre comercial és un lloc on els adolescents no es troben per casualitat, ni amb el sol objectiu de comprar alguna cosa, sinó també per socialitzar, trobar amics i divertir-se. Mentre que els centres comercials estan (al menys a Itàlia) encara considerats pejorativament pels adults com no-llocs, semblen estar nativament lligats a la identitat de la generació dels nadius digitals.

## Referències

* 1 2 Augé, Marc. (1998). Los no lugares, espacios del anonimato : una antropología de la sobremodernidad (4. ed edición). Gedisa. ISBN 84-7432-459-9. OCLC 43469267. Consultat el 2020-10-26.
* ↑ Marco Lazzari, "The role of social networking services to shape the double virtual citizenship of young immigrants in Italy", Proceedings of the IADIS International Conference on ICT, Society and Human Beings 2012, Lisbon, Portugal, July 21-23, 2012, pp. 11-18, ISBN 978-972-8939-76-2
# Ruta del Sud 2017

La Ruta del Sud 2017, 41a edició de la Ruta del Sud, es disputà entre el 15 al 18 de juny de 2017 repartits entre quatre etapes, amb inici a Vilamanda i final a Nogaròu. La cursa formava part del calendari de l'UCI Europa Tour 2017, amb una categoria 2.1.
El vencedor final fou el suís Silvan Dillier (BMC Racing Team) per davant de l'equatorià Richard Carapaz (Movistar Team) i Kenny Elissonde (Team Sky).

## Equips

L'organització convidà a prendre part en la cursa a setze equips:
* Movistar Team, Direct Energie, BMC Racing Team, Caja Rural-Seguros RGA, Astana Pro Team, Roubaix Lille Métropole, AG2R La Mondiale, Cofidis, HP BTP-Auber93, FDJ, Fortuneo-Vital Concept, Team Sky, Cannondale-Drapac Pro Cycling Team, Euskadi Basque Country-Murias, Delko Marseille Provence KTM, Equipe Cycliste Armée de Terre

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 16 de juny | Vilamanda - Sant Ponç | 176,6 km | Julien Loubet (FRA) | Julien Loubet (FRA) |
| 2a | 17 de juny | Espace Loisirs Sor et Agout - Saramon | 173,8 km | Elia Viviani (ITA) | Julien Loubet (FRA) |
| 3a | 18 de juny | Saint-Gaudens - Gavarnie-Gèdre | 167 km | Pierre Rolland (FRA) | Silvan Dillier (SUI) |
| 4a | 19 de juny | Gers - Astarac Arros en Gascogne - Nogaròu | 154,8 km | Thomas Scully (NZL) | Silvan Dillier (SUI) |

## Classificació final

| | Ciclista | Equip | Temps |
| 1 | Silvan Dillier (SUI) | BMC Racing Team | 17h 11' 09" |
| 2 | Richard Carapaz (ECU) | Movistar Team | + 07" |
| 3 | Kenny Elissonde (FRA) | Team Sky | + 1' 44" |
| 4 | Brice Feillu (FRA) | Fortuneo-Vital Concept | + 2' 47" |
| 5 | David Arroyo (ESP) | Caja Rural-Seguros RGA | + 4' 07" |
| 6 | Julien Loubet (FRA) | Armée de Terre | + 4' 42" |
| 7 | Gianni Moscon (ITA) | Team Sky | + 5' 38" |
| 8 | Rigoberto Urán (COL) | Cannondale-Drapac | + 5' 45" |
| 9 | Mauro Finetto (ITA) | Delko Marseille Provence KTM | + 5' 51" |
| 10 | Hubert Dupont (FRA) | AG2R La Mondiale | + 6' 33" |

## Referències

* ↑ «General Classification - 2017 - 41st Route du Sud». procyclingstats.com. [Consulta: 19 juny 2017].

## Enllaços externs

* Web oficial Arxivat 2014-06-25 a Wayback Machine. (francès)
# Bissezeele

Bissezeele (en neerlandès Bissezele) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 186 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 180 | 199 | 166 | 161 | 178 | 174 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1945-1959 | N. Cieren |
| 1959-1971 | A. Pickaert |
| 1971- | Alain Taccoen |

## Galeria d'imatges

* L'església
# Arthur Ceuleers

Arthur Ceuleers (28 de febrer de 1916 - 5 d'agost de 1998) fou un futbolista belga.

## Selecció de Bèlgica

Va formar part de l'equip belga a la Copa del Món de 1938. Destacà al Beerschot VAC, amb qui guanyà la lliga el 1938 i 1939.

## Referències

* ↑ The highest scorers in the First Division at iffhs.de
* ↑ Player page at the site of URBSFA Arxivat 25-5-2011 a Wayback Machine.
* ↑ Player page at beerschot.wimmel.be Arxivat 6-6-2011 a Wayback Machine.
* ↑ Belgium - All-Time Topscorers, at rsssf.com
# Aristoxen

Aristoxen és el nom dels següents personatges:
* Aristoxen de Selinunt, poeta grec
* Aristoxen de Cirene, filòsof de l'escola cirenaica
* Aristoxen, metge grec
* Aristoxen de Tàrent, filòsof peripatètic grec
# Aristoxenus (cràter)

Aristoxenus és un cràter d'impacte de 52,14 km de diàmetre de Mercuri. Porta el nom de l'escriptor de l'antiga Grècia Aristoxen de Tàrent (Ἀριστόξενος ὁ Ταραντίνος; c. 375 aC - 335 aC), i el seu nom va ser aprovat per la Unió Astronòmica Internacional el 1979.

## Referències

* 1 2 «Aristoxenus». Gazetteer of Planetary Nomenclature. United States Geological Survey, 07-03-2011. [Consulta: 25 abril 2017].

## Vegeu també

* Llista de cràters de Mercuri